พ.ท.มาพบ ไขขุนทอง ผบ.ฉก.38 ที่รับผิดชอบในพื้นที่ อ.จะแนะ กล่าวว่า กลุ่มคนร้ายที่มาร่วมประกอบวัตถุระเบิดในครั้งนี้ มีอย่างน้อย 4 คน และกำลังลำบากอย่างหนัก เนื่องจากได้รับบาดเจ็บด้วย เชื่อว่า ยังคงหลบหนีไปได้ไม่ไกลนักหรืออาจยังหลบซ่อนรักษาตัวอยู่ในพื้นที่อย่างแน่นอน จึงสั่งการให้เจ้าหน้าที่ตั้งจุดตรวจจุดสกัดตามเส้นทางการหลบหนีออกจากพื้นที่ต่างๆ แล้วสำหรับประวัติของ นายรุสมัน ยูโซะ เป็นมือประกอบวัตถุระเบิดของขบวนการในพื้นที่ ก่อนเกิดเหตุคาดว่าเป็นการประกอบระเบิดในขั้นสุดท้าย มีเป้าหมายที่จะไปลอบวางระเบิดดักสังหารชุดคุ้มครองครูในพื้นที่ โดยเมื่อวันที่ 9 กุมภาพันธ์ คนร้ายนี้ได้ลอบวางระเบิดชุดคุ้มครองครูมาแล้ว 1 ครั้ง ส่งผลให้เจ้าหน้าที่เสียชีวิต 1 ศพ ที่ริมถนนในพื้นที่ อ.จะแนะ หลังเกิดเหตุระเบิด 3 จังหวัด ระหว่างวันที่ 15-17 มิถุนายน ที่ผ่านมา มีการตั้งข้อสังเกตว่า คนร้ายยังใช้โทรศัพท์มือถือในการจุดชนวนล่าสุด นายภาณุ อุทัยรัตน์ ผู้ว่าฯ ปัตตานี ได้เรียกประชุมบริษัทและร้านจำหน่ายโทรศัพท์มือถือทั้งหมดใน จ.ปัตตานีพร้อมกับกำหนดให้พนักงานของบริษัทและร้านจำหน่ายโทรศัพท์มือถือทั้งหมด นำเอกสารที่จังหวัดจัดทำให้สำหรับกรอกประวัติของลูกค้าที่ซื้อซิมการ์ด ซึ่งในแบบฟอร์มใหม่นี้ มีพื้นที่สำหรับพิมพ์ลายนิ้วมือของลูกค้าที่ซื้อซิมการ์ดทุกคน เพื่อเป็นข้อมูลกรณีซิมการ์ดถูกนำไปใช้ก่อเหตุ และป้องกันการปลอมแปลงเอกสารของร้านบางแห่ง
ใครเป็นผู้ว่าฯ ปัตตานีได้เรียกประชุมบริษัทและร้านจําหน่ายโทรศัพท์มือถือทั้งหมดใน จ.ปัตตานี 
นายภาณุ อุทัยรัตน์